**ACTA**

**Reunit el Jurat del 13è Premi de Treballs de Recerca de Batxillerat Manuel Vázquez Montalbán i del Premi Joan Auladell, format per :**

* **Jesús Angel Prieto**, doctor en Sociologia de l’Art. Professor de l’Escola Massana. Actuant com a president d’aquest Jurat.
* **Jesús Blanco**, professor d’Anglès a l’Institut Pla Farreras.
* **Antonio López**, professor de Matemàtiques.
* **Cristina Marfil**, microbiòloga i biotecnòloga. Membre d’AMPA
* **Josep Sauló,** inspector d’Ensenyament. Geografia i Història (Secundària)
* **Eulàlia Formiguera**, sociòloga. Servei d’Educació de l’Ajuntament de Sant Cugat del Vallès.
* **Raquel González**, ginecòloga. Salut Pública Ajuntament de Sant Cugat del Vallès.
* **Teresa Baiges**, enginyera de forests i tècnica agrícola. Treballa en divulgació i transferència de coneixement en aquests àmbits. Membre d’AMPA.
* **Assun Reyes**, metgessa de família i salubrista.
* **Maria Jesús Marco**, d**octora en Educació i TIC, professora d'Informàtica,  Multimèdia i Telecomunicació de la UOC.**Membre d’AMPA.
* **Domènec Miquel,** historiador, membre del Grup d’Estudis Locals (GEL), president de la Fundació Sant Cugat.
* **Roger Gaspa**, enginyer de Telecomunicacions.
* **Jordi Casas,** doctor en història i president del Grup d’Estudis Locals.
* **Joan Gaya,** llicenciat en Químiques, Bioquímic Clínic i Informàtic.
* **Jordi Parés**, enginyer industrial, dedicat a Medi Ambient i energies alternatives.
* **Jaume Rodríguez**, professor de Dibuix Tècnic. Enginyer Tècnic. Llicenciat en Filosofia.
* **Ángeles Poves**, professora d’Economia.
* **Lali Pujol**, gestora de serveis culturals de dansa i música. Llicenciada en Geografia.
* **Anna Domingo**, pedagoga i professora de Robòtica.
* **Isidre Marías,** professor de Filosofia. Actuant com a secretari d’aquest Jurat.

**Tal com figura en la convocatòria del Premi, la dotació consisteix en :**

* 200 € per a l’alumnat de cadascú dels treballs que han obtingut un accèssit.
* 500 € per a l’alumnat del treball que ha obtingut el primer premi.
* 300 € per a l’alumnat que ha obtingut el premi Joan Auladell.

**El Jurat d’aquesta convocatòria vol fer èmfasi en l’excel·lent qualitat de molts dels treballs que han estat presentats. Vol posar especialment de relleu que els que més destaquen són els que s’han centrat en un objectiu i que han fet verdadera recerca. També cal destacar que alguns tenen molt bon nivell d’expressió escrita.**

**Així i tot, el Jurat vol expressar algunes recomanacions per a la futura elaboració dels mateixos:**

* **En general, caldria que els treballs de recerca incorporessin bibliografia de millor qualitat, citada amb algun dels formats oficials establerts, amb cites numerades incloses en el text.**
* **Igualment, caldria tenir en compte que, atès que la confecció d’aquests treballs és la primera ocasió de la carrera acadèmica en la que l’alumnat fa recerca, l’objectiu fonamental hauria de ser que assimilin i adoptin els requeriments metodològics de la verdadera recerca: Plantejar un objectiu clar, formular alguna hipòtesi assequible i que, com a resultat, el treball aporti alguna resultat nou, per molt modest que sigui.**
* **Trobem a faltar, en general, un cert rigor quan els treballs opten per utilitzar el mètode d’enquesta en la part pràctica dels treballs, faltant, per exemple, la definició de l’univers a estudiar o la selecció d’una mostra representativa d’aquest univers. Tot plegat, fa que els resultats obtinguts resultin més anecdòtics que científics.**

**El Jurat, després de llegir i deliberar sobre els Treballs de Recerca de Batxillerat presentats, ha decidit atorgar, (de menor a major puntuació):**

* **Accèssits** als treballs**:**
	+ ***“Aprendre amb el cos. Ballar les idees”,*** de les alumnes de l’Institut Angeleta Ferrer i Sensat:
		- **Adriana Gállego Marcè**
		- **Joana Roqué Pesquer**
		- **Roser Vilela Martín**
	+ ***“Projecte Teseu. Com un robot pot sortir d’un laberint”,*** de l’alumna de l’Institut Angeleta Ferrer i Sensat:
		- **Cristina Arias Donaire**
	+ ***“Matar el gusanillo. Entomofàgia i l’estudi del cuc de la farina”,*** de l’alumna de l’Institut Leonardo da Vinci:
		- **Gabriela Santamaría Rodríguez**
	+ ***“Intolerància a la lactosa. Estudi de l’activitat enzimàtica de la lactasa”,*** de les alumnes de l’Institut Arnau Cadell:
		- **Adriana Forns Jiménez**
		- **Anna Ferrer Ramos**
* **Premi Joan Auladell** **:**
	+ ***Queda desert en aquesta convocatòria. El Grup d’Estudis Local decideix transferir i augmentar la dotació d’aquest Premi als guanyadors del Premi Manuel Vázquez Montalbán, segons l’acord del Jurat que s’esmenta a continuació.***
* **El Primer Premi Manuel Vázquez Montalbán :**

El Jurat ha decidit concedir el Primer Premi, ex-aequo, als següents dos treballs, que amb l’aportació del GEL passen a tenir la mateixa dotació econòmica de 500 euros cadascun. I també seran editats tots dos.

* + ***“Disseny i construcció d’un mirall intel·ligent”,***realitzat pels alumnes **Diego Cruañes González, Adrià Subirana Pérez** i **Oriol O’Callaghan Alós** de l’Institut Joaquima Pla i Farreras (Com a Tutor, el professor Antoni Aparicio)
	+ ***“Paraules d’exili: Una anàlisi de l’exili republicà a través de les memòries d’un supervivent”,*** realitzat pels alumnes **Martí Font Segú** i **Àlex Torres Collantes** de l’Institut Arnau Cadell (Com a Tutor, el professor Óscar Costa)

*Sant Cugat del Vallès, a 16 de maig de 2018*